GEMA JUMAT, 1 JUNI 2018
Oleh : Nurjannah Usman
Assalamualaikum kawoem sinaro
Yang na lam sagoe atawa kota
Haba tasambong galom seuluso
Suai deuk-deuk troe buleun puasa
Boh kaye musem rata jeut sago
Hana seuluso taseubot nama
Boh drien pih musem jibouh lam puto
Hana syit rugo wate puasa
Meunan timon wah rata ji publo
Han kendoe adoe ie muda teuma
Jimeukat tubee jiweng ngoen jaroe
Nyan pih han rugoe lagot leumpah na
Na meukat cundoi lam kaca kedro
Jitem syit jak blo yang na selera
Meukat mie caluk geboh ngoen jaro
Rame duem yang bloe nyang duek di Banda
Kueh merentang aduen ngoen adoe
Na meukat risol bakwan sereta
Ruti sile meu macam asoe
Hana syiet tuwo timphan asoe kaya
Nyang meukat cane hansep ureueng blo
Menan syiet adoe bingkang meu keuba
Na syit nan poding yang meukat cupo
Di ureueng meu blo geu sawiet sigra
Hana geupike pu duem geujak blo
Nyangna syiet rugoe mubazir be na
Wate meu buka mugreb ka sampoe
Ie u lam jaroe troe lempah na
Abeh duem tinggai harta ka rugoe
Bak eh ka tuwo makanan sisa
Bek peu turot meunan hai adoe
Syaitan nyang peutoe tanyoe digoda
‘Oh wate uroe mandum beu tablo
Wate kasampoe han le ta hawa
Leubeh got tajok keu ureueng deuk-deuk tro
Tanyoe han rugoe sedekah pih na
Neuhen, 30 Mei 2018
ind_Latn ind_Latn ewe_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn kin_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn lim_Latn